open-index/open-wikipedia-markdown huggingface dataset:
Theódór Elmar Bjarnason

**Theódór Elmar «Teddy» Bjarnason** (født 4. mars 1987) er en islandsk fotballspiller som spiller for den tyrkiske klubben Elazığspor.

Bjarnason signerte en treårsavtale med Lyn i januar 2008, men ble solgt sommeren året etter. Han har tidligere spilt for KR Reykjavik,  og Celtic FC. 

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
*  Spillerprofil på LYN.no
Målilla

**Målilla** er et tettsted i Hultsfred kommune i Kalmar län i Sverige. I 2010 hadde tettstedet  innbyggere.

Tettstedet består nesten bare av villabebyggelse og består foruten selve Målilla av Målilla kyrkby og Gårdveda i vest og Ämmenäs i sør. Målilla passeres av Stångådalsbanan og Bockabanan, men fra 2005 stopper ikke lenger togene ved jernbanestasjonen.

## Referanser
Silverdalen

**Silverdalen** er et tettsted i Hultsfred kommune i Kalmar län i Sverige. I 2010 hadde tettstedet 725 innbyggere.

Stedet ligger langs jernbanelinjen mellom Nässjö og Oskarshamn, og har egen stasjon. Silverdalen ligger ved Silverån. Silverdalen er vokst sammen med Lönneberga.

Silverdalen er et gammelt industristed med fremfor alt skogsindustri. Jernbanen ble bygd gjennom bygda i 1874, da det fremdeles bare eksisterte en mølle der Silverdalen ligger i dag. Samme år ble *Hällefors pappersbruk* grunnlagt.

I 1931 byttet stedet og jernbanestasjonen navn fra *Råsa-Lönneberga* til Silverdalen. Samfunnet ble hardt rammet av at papirprodusenten M-real måtte innstille virksomheten i 2002.

## Referanser


## Litteratur
* Haak, Victor (1874–1969): *Sockenbeskrivning över Lönneberga*, Vimmerby 1954
* Lönwe, Hugo (1909–1971): *Lönneberga socken. Ett försök till en hembygdsbeskrivning*, utg. av Lönneberga hembygdsgille 1980
* *Silverdalen. Historien om ett småländskt pappersbruk*, Uppsala 1944
Skoggruppemetoden

**Skoggruppemetoden** er en spesialpedagogisk metode som er utviklet av audiopedagogene Aina Nordahl, Elisabeth Jepsen og Sidsel Skappel Misund. Metoden fremhever naturens og skogens unike muligheter i samspillet mellom barn og voksne.

I motsetning til mer tradisjonell spesialundervisning som legger vekt på å  trene på barnets svake sider, fokuserer skoggruppemetoden på barnets sterke sider. Ved bruk av autentiske opplevelser og nærkontakt ivaretas barnets totale utvikling. Ved hjelp av sansene tar barnet aktiv del i egen læring og gis naturlige utfordringer det er modent for uten at dette skal oppleves som trening. En mener at dette gir mestringsfølelse og økt selvtillit.

Metoden brukes i spesialundervisning av barn med spesielle behov i barnehage og skole, for eksempel ved språk- og konsentrasjonsvansker, ADHD og sosiale og motoriske vansker.

Skoggruppemetoden bygger på en såkalt PLAGG-sekvens. Denne er tredelt:

* Forberedelsen
* Gjennomføringen av turen
* Gjenkallingen

## Litteratur

* Nordahl og Skappel Misund, 1996. Jeg vil mestre

## Eksterne lenker

* Naturen som kilde til læring
Järnforsen

**Järnforsen** er et tettsted i Hultsfred kommune i Kalmar län i Sverige. I 2010 hadde tettstedet 489 innbyggere.

Kirken i Järnforsen, Järeda kirke, er fra 1771 og ligger ved Järnsjöns strand like sør for tettstedet. Midt på 1980-tallet ble det oppdaget at store mengder PCB lekket ut i Østersjøen fra Järnsjön. I 1993 – 1994 ble det derfor gjennomført et pilotprosjekt hvor innsjøen ble sanert ved mudring. Man suget giften opp fra bunnen og deponerte den på land, så i dag er Järnsjön en fin innsjø å bade i. 

Emån var viktig for den industrielle utvikling på stedet. Det samme var jernbanen Vetlanda – Målilla som ble innviet i 1906. Trafikken der opphørte i 1961, men i 1987 kom det en ny jernbane til Järnforsen. Da ble Emådalsbanan etablert. Den binder sammen industrianleggene i Vetlanda-Järnforsen-Pauliström. 

## Referanser


## Eksterne lenker
*Järnforsen på Hultsfred kommunes hjemmesider
Ålem

**Ålem** er et tettsted i Mönsterås kommune i Kalmar län i Sverige. I 2010 hadde tettstedet 803 innbyggere.

I Ålem ligger Sveriges eldste grunnskole i drift, grunnlagt av Johan Skytte (Skytteanska skolan).

## Referanser
Liker De østers?

***Liker De østers?*** (orig: *Ka' De li' østers?*) er en dansk thriller- og krimserie som gikk på DR i 1967. Serien omhandler et mordmysterium og var den første danskproduserte drama-TV-føljetongen. Serien består av seks episoder på 35 minutter hver.

Serien ble sendt samtidig på dansk, norsk og svensk TV.

## Handling
Frøken Holm finnes myrdet i sitt hjem. Hennes sjef, Edvard Knudsen mistenkes for forbrytelsen, men konen hans og regnskapssjefen gir ham alibi. Edvard møtes i hemmelighet med sin bortreiste kompanjongs kone, fru Frederiksen. En mann slås ned i frøken Holms leilighet. Knudsens alibi undersøkes og også hans kone, Louise, er nå under mistanke. Hvorfor er det viktig for politiet å stille spørsmålet: Ka De li’ østers? Hvorfor var Knudsens og Brydesens biler i nærheten av mordstedet, og hvorfor sniker Knudsen seg ut av sitt hjem for å treffe noen mystiske personer? Hva prøver Brydesen å skjule? Danielsen kommer til bevissthet og kan avhøres. Politiet gjør et gruoppvekkende funn i fryseren i Brydesens sommerhus.

## Rollelist  (utvalg)

## Referanser


## Eksterne lenker
*
* ''Ka' De li' østers?'' hos danskefilm.dk
Bruno Karteuseren

**Bruno Karteuseren** (født omtrent 1032 i Köln i Tyskland, død 6. oktober 1101 i La Torre i Calabria i Italia), også bare **St. Bruno**, var en tyskfødt fransk geistlig som var grunnleggeren av Karteuserordenen. Hans festdag er 6. oktober. Han er dessuten blitt prist for sin veltalenhet, poetiske, filosofiske og teologiske talenter, og hans evner som lærer.

## Liv og virke

### Bakgrunn
Bruno ble født i Köln, og etter tradisjonen tilhørte han den i byen fremstående slekten *Hartenfaust* eller *Hardebüst*, men opplysningen er uverifiserbar. Ikke meget er kjent fra hans ungdom. Han studerte i filosofi og teologi i Reims, og studiene turde ha omfattet bibellesning og studier av kirkefedrene.

### Kirkelig karriere
Han blev først kanikk St. Kuniberts kirke i Köln. I 1056 ble han tilbakekalt av biskop Gervais til Reims, og han ble der forestander for katedralskolen i erkebispedømmet. Han ble også han kansler i erkebispedømmet Reims.

Hans oppgaver omfattet også ledelsen av skolene og alle utdannelsesarbeide i hele bispedømmet. I 18 år, fra 1057 til 1075, opprettholdt han den katedralskolens høye ry og prestisje som den allerede hadde vunnet under sine tidligere mestre, Remi av Auxerre og andre.

I investiturstriden mellom kirken og de verdslige makthavere forsvarte han kirken. Da den voldelige og verdslig sinnede aristokrat Manasses I de Gourney som ikke hadde noe åpenbart religiøst kall ble erkebiskop av Reims, måtte Bruno flykte unna ham og forlate Reims. Etter Manasses ble avsatt i 1080, vendte ikke Bruno tilbake til Reims, men inntrådte som benediktiner i abbediet Molesme.

Selv var han ytterst streng i sin livsførsel, og kunne ikke fordra den sedelige slapphet som han anså møtte ham overalt. Han trakk seg derfor i 1084, sammen med noen likesinnede, tilbake i ensomheten och grunnla et kloster i den ville klippedalen Chartreuse (*Cartusia*), i nærheten av Grenoble, i det sørøstre Frankrike. Slik ble han  opphav til den såkalte kartusianerordenen, som på sin tid var den katolske kirkes strengeste av alle munkeordner.

Etter kall fra sin tidligere disippel, pave Urban II, begav Bruno seg mot slutten av sitt liv til Roma som pavelig rådgiver. I Italia synes det at han har deltatt i et antall konsilier. Han avslo pavens tilbud om å bli erkebiskop av Reggio de Calabria.

Han grunnla - sannsynligvis i 1091 - et karteuserkloster ved La Torre i Calabria, der han oppholdt seg til sin død i 1101.

## Eksterne lenker
* 
*
Radiohuset

**Radiohuset** er navnet på flere bygninger:
*Radiohuset, NRK, i Oslo
*Radiohuset, Danmarks Radio, i København
Kringkastingshuset

**Kringkastingshuset** eller **Radiohuset** er den eldste av NRKs bygninger på hovedkvarteret på Marienlyst. Kringkastingshuset blir undertiden også kalt **Det hvite hus**. Bygget huser radiostudioer for alle NRKs radiokanaler og podkast-produksjon. Her ligger også hovedkantina og Kringkastingssjefens kontor, samt det kjente Møterom 2.

Bygningen ble tegnet av Nils Holter og påbegynt i 1938. Den stod ferdig i 1950. I 1946 skrev *[[Dagbladet]]* at under krigen hadde kringkastingshuset «levd sitt eget liv». Tyskerne brukte den ene fløyen til militærsykehus, og sykehus var det fremdeles der i september 1946. Men da pågikk også oppussing. Grå granittplater ble satt opp på fasaden, slik at den røde mursteinsfargen forsvant. 

Kringkastingshuset har siden fått naboskap av Fjernsynshuset, Store Studio og andre bygninger.

## Referanser


## Eksterne lenker
* http://www.nrk.no/informasjon/nrks_historie/det_hvite_hus/
* Omvisning i Radiohuset med daværende radiodirektør Tor Fuglevik og fotobok om huset av Morten Krogvold, innslag i fjernsynsprogrammet Absolutt 13.11.1996, programleder Fredrik Skavlan
Fanny Burney

**Frances Burney**, også kjent som **Fanny Burney** og, etter at hun ble gift, som **Madame d’Arblay**, (født 13. juni 1752, død 6. januar 1840) var en engelsk romanforfatter, dagbokskribent og dramatiker.

## Liv og virke
### Bakgrunn
Hun ble født i Lynn Regis, i dag hetende King’s Lynn, England, i 1752 som datter av musikkhistorikeren Charles Burney (1726–1814) og hans hustru Esther Sleepe Burney (1725–1762). Som det tredje barnet av seks, utdannet hun seg selv og begynte å skrive det hun selv kalte for «skriblerier» da hun var ti år.

I 1793, 42 år gammel, giftet hun seg en franskmann i eksil, general Alexandre D'Arblay. Deres eneste sønn, Alexander, ble født i 1794. Etter en langvarig forfatterkarriere og et opphold fra 1802 i Frankrike som varte i ti år (ektefellen håpet på en militær karriere), bosatte hun seg i Bath hvor hun døde i 1840. Under oppholdet i Frankrike ble hun rammet av brystkreft, og gjennomgikk en mastektomi uten bedøvelse.

### Forfatter
I sitt forfatterskap hadde hun et øye for sosieteten og merket seg bestemte hendelser, noe som ble benyttet i brevromanen *Evelina* som ble utgitt anonymt i 1778. Romanen fikk oppmerksomhet og ble berømmet av dr. Samuel Johnson og Joshua Reynolds. Den fortalte om en ung, uskyldig kvinne fra landet og hennes sjokkerende møte med det løsslupne og hensynsløse livet i London.

Burney kom til å inngå i kretsen rundt dr. Johnson og fikk en plass ved hoffet til kong Georg IIIs gemal, dronning Sophie Charlotte. Hun skrev ytterligere tre romaner; *Cecilia* (1782) (som også ble utgitt på svensk i årene 1795-1797), *Camilla* (1796) og *The Wanderer* (1814). Hun er også kjent for sine dagbøker; *The diary of Fanny Burney* (utvalg 1940), *The journals and letters of Fanny Burney* (1972-1984) og *The early journals and letters of Fanny Burney* (1988-2003). Der skildrer hun blant annet de fem ulykkelige årene ved hoffet.

## Referanser


## Eksterne lenker
* Verker av Fanny Burney hos A Celebration of Women Writers
** ''Camilla: Or, A Picture of Youth; (1796)
** ''Evelina: Or The History of A Young Lady's Entrance into the World'' (1778)
* Verker av Fanny Burney hos Prosjekt Gutenberg
* Essayer av Fanny Burney hos Quotidiana.org]
* Fanny Burneys egen skildring av den mastektomi hun gjennomgikk i 1811
Figeholm

**Figeholm** er et tettsted i Oskarshamn kommune i Kalmar län i Småland i Sverige. I 2010 hadde tettstedet 743 innbyggere.

## Referanser
Fursetfjellet

**Fursetfjellet** er et kupert terreng med åpne myrområder, små tjern, furuskog og fjellbjørkeskog. Det var tidligere noen små gårdsbruk i området og det er en seter, Fursetsetra. Området ligger nord for Kleive og deles av kommunegrensen  mellom Molde og Gjemnes kommune. 

Batnfjordsøra ble brukt som markedsplass og Fursetfjellet er gammel ferdselsvei mellom Fannefjorden og Batnfjorden. Kjørevei kom på 1700-tallet og nye veier ble anlagt i 1834 og 1898. Det er spor av minst 3 generasjoner veier eldre en eksisterende hovedvei. Den eldste veien gikk over lave høyder/rygger der de la seg lite snø og tørket tidlig opp om våren. Senere traseer gikk over myrene. E39 mellom Molde og Kristiansund går over «fjellovergangen» som går opp til 250 meter over havet. 

Aarø Automobilselskap trafikkerte strekningen fra 1908 og dette var Norges første rutebilstrekning. Gårdbruker Ole Årø hadde siden 1887 drevet hesteskyss over Fursetfjellet og han og sønnen Johan fikk ide til rutebildrift da Sam Eyde reiste på biltur gjennom Romsdal og Nordmøre sommeren 1907. Strekningen ble opprinnelig ikke brøytet og om vinteren ble passasjerer og post fraktet med hestskyss. I 1924 begynte Aarø med brøyting på oppdrag av Vegvesenet. I 1928 tok Aarø i bruk buss med 20 sitteplasser. Før det kom bilrute på strekningen var hesteskyss over Fursetfjellet næringsvirksomhet for mange gårdbrukere på begge sider. 

På Gjemnessiden finnes en større parkeringsplass og et hytteområde. Vinterstid er dette skiutfartssted med oppkjørte løyper. Om sommeren brukes området til sykkel- eller fotturer enten i terrenget eller langs bilfrie grusveier.

Batnfjord IL driver skitrekk.

## Referanser
Willa Cather

**Willa Sibert Cather** (1876–1947) var en amerikansk roman- og novelleforfatter, mest kjent for boka *O Pioneers!*. Cathers romaner er særlig basert på livet på prærien dit hun flyttet med familien fra Virginia 10 år gammel. *My Ántonia*, Cathers berømte prærieroman, har også handling lagt til de stor slettene vest i USA. Hun flyttet til New York 18 år gammel. Sangen «My Ántonia» av Emmylou Harris (albumet *[[Red Dirt Girl]]*, 2000) viser til romanen *My Ántonia* (1918) av Cather.

I 1988 ble hun innvotert i National Women's Hall of Fame.

## Referanser


## Eksterne lenker
* 
* 
* 
*
Rein Henriksen

**Rein Henriksen** (født 17. desember 1915, død 29. april 1994) var en norsk industrileder og jurist.  

Han var generaldirektør i Borregaard fra 1960 til 1978.  Før han ble utnevnt til generaldirektør arbeidet han i juridisk avdeling i Borregaard.  Der var han blant annet sentral i hjemkjøpet av Denofa-Lilleborg fra Unilever.  Henriksen satt blant annet også en periode som president i Norges Industriforbund. Han var sønn av skipsreder Gustav Henriksen (1872–1939) fra Oslo og Elise (Lisken) Dall (1882–1974), opprinnelig fra Kristiansund.

## Referanser
Edith Cavell

**Edith Louisa Cavell** (1865–1915) var en engelsk sykepleier som er kjent for sitt virke under første verdenskrig. Tross sin engelske avstamning arbeidet hun på et Røde Kors-sykehus i Brussel i Belgia mens landet var okkupert av Tyskland, og hun behandlet både britiske og tyske soldater.

Cavell fryktet at hennes britiske og franske pasienter kunne risikere henrettelse av de tyske styrkene. Opp gjennom krigen smuglet hun derfor rundt 200 av dem ut av landet. Til slutt ble hennes aktiviteter oppdaget av tyskerne, som tok Cavell til fange og dømte henne til døden. Tross forsøk fra amerikanske og spanske myndigheter for å få dommen omstøtt ble Edith Cavell henrettet ved skyting den 12. oktober 1915.

Hun hadde blitt forrådt av en mann ved navn Armand Jeanns og han ble dømt til døden av en domstol i Belgia i 1922. Etter krigen ble legemet hennes ført til England. Den 19. mai 1919 ble det holdt en minnesgudstjeneste i Westminster Abbey i nærvær av kong Georg V av Storbritannia og etterpå ble hun kjørt med et spesialtog til Norwich der hun ble begravet på nytt i byens katedral. 

Fil:Edith Cavell monument.JPG|Monument til ære for Edith Cavell i Norwich, England.


## Referanser


## Litteratur
* Diana Souhami, *Edith Cavell* (2010) Quercus ISBN 978 1 849163 59 0

## Eksterne lenker
* 
* 
*  Find A Grave - Edith Louisa Cavell
Ljungbyholm

**Ljungbyholm** er et tettsted i Kalmar kommune i Kalmar län i Småland i Sverige. I 2020 hadde tettstedet  innbyggere. Ljungbyholm ligger cirka 15 kilometer sørvest for Kalmar.

## Referanser
Robert Stirling

Pastoren Dr **Robert Stirling** (1790–1878) var en geistlig skotte, og oppfinner av Stirlingmotoren.

## Liv og virke
### Bakgrunn
Robert Stirling ble født på Cloag Farm nær Methven, Perthshire i Skottland, den tredje av åtte barn. Han plukket opp farens interesse i ingeniørkunst, men studerte teologi og ble prest i Church of Scotland i 1816.

### Oppfinner
Bekymret for farene arbeiderne i hans prestegjeld sto overfor når de jobbet med dampmaskinene, som ofte eksploderte på grunn av den dårlig kvaliteten i dampkjelens stålplater tilgjengelig på den tiden, bestemte han seg for å forbedre designet på trykkluftmotoren i håp om at dette ville gi et tryggere alternativ. Han fant opp hva han kalte «forvarmeren», nå generelt kjent som en regenerator, en anordning for å forbedre den termiske effektiviteten til en mengde prosesser, anskaffet et patent for «forvarmeren» og en motor som anvendte denne i 1816. Stirlings motor kunne ikke eksplodere, fordi den jobbet ved lavere trykk, og kunne heller ikke forårsake brannskader. I 1818 bygde han den første praktiske versjonen av hans motor, brukt til å pumpe vann fra et steinbrudd.

I 1819 giftet Stirling seg med Jean Rankin. De fikk syv barn, inkludert lokomotivingeniørene Patrick Stirling og James Stirling.

Mens han var i Kilmarnock samarbeidet han med en annen oppfinner, Thomas Morton, som skaffet til veie verkstedsplass for Stirlings vitenskapelige undersøkelser. Begge var interessert i astronomi, og etter å ha lært hvordan man sliper til linser av Morton, fant Stirling opp flere optiske instrument.

Robert, sammen med hans bror James som også var ingeniør, tok ut atskillige patenter for å forbedre trykkluftmotoren og i 1840-årene bygde James en stor trykkluftmotor som drev alt maskineriet i hans Dundee Foundry Company.

I et brev fra 1876 erkjente Robert Stirling viktigheten av Henry Bessemers nye oppfinnelse, Bessemerprosessen for fremstilling av stål, som gjorde dampmotorer tryggere og truet med å forelde trykkluftmotorene. Imidlertid, han uttrykte også et håp om at det nye stålet ville forbedre ytelsen til trykkluftmotorene.
### Død, ettervirkning
Robert Stirling døde i Galston i East Ayrshire. 

Det teoretiske grunnlag for Stirlingmotoren, Stirlingsyklusen, ble ikke fullstendig forstått før arbeidene til Sadi Carnot (1796 – 1836). Carnot produserte, og publiserte i 1825, en generell teori for varmekraftmaskiner, Carnotsyklusen, som Stirlingsyklusen er en versjon av.

## Referanser


## Eksterne lenker

* http://www.electricscotland.com/history/men/stirling_robert.htm
* http://www.stirlingengines.org.uk/pioneers/pion2.html
Springfield Armory (selskap)

**Springfield Armory, Inc.** er en våpenprodusent i USA, opprettet i 1974.

Robert Reese tok navnet ifra den nedlagte «Springfield Armory» og begynte å produserte halvautomatiske versjoner av M14 riflen. Selskapet som nå (2008) drives av sønnene Dennis Reese og Tom Reese, har et bredt spekter av skytevåpen under «Springfield Armory Inc» navnet. Selskapet er lokalisert i Geneseo, Illinois og har ingen forbindelse med den originale «Springfield Arsenal», selv om selskapet bruker mottoet: «Det eldste navnet i amerikansk skytevåpens historie» (The Oldest Name In American Firearms), noen som teknisk sett er riktig, men villedende.

## Eksterne lenker
* Springfield Armory Official Web Site
Sveiva Innebandyklubb

**Sveiva Innebandyklubb** (Sveiva IBK, eller bare Sveiva) er en norsk innebandyklubb fra Stovner i Oslo som ble startet 13. januar 1994. Klubben spiller hjemmekampene sine i flerbrukshallen på Rommen skole. 

Sveivas innebandy for herrer presterte opprykk 3 sesonger på rad og var ubeseiret de 2 første årene. Det tredje året fikk de et tap mot Ryen Ballklubb, men det ble seier i Oslocupen mot selveste NM-finalist Holmlia. Sveiva ble kjent i innebandy-Norge, og etter bare 2 sesonger i 1. div var klubben klare for eliteserien. De første årene spilte lagene kampene sine i gymsalen på Nordtvet. 

Klubben har utvidet sin satsing med egne damelag, rekruttlag, oldboyslag og en rekke aldersbestemte lag. Klubben har i dag 20 lag og med nesten 300 aktive spillere er Sveiva en av Norges største innebandyklubber. Klubben har mer enn 50 gutter og jenter i alderen i 6 – 19 år som medlemmer. 

## Meritter
Herrer:
* NM: 1 x sølv, 3 x bronse
* Serie: 2.-plass i eliteserien 2006/07
* Vinner av 1. divisjon 1998/99
* Vinner av 2. divisjon 1996/97
* Vinner av 3. divisjon 1995/96
* Vinner av 4. divisjon 1994/95
 
Damer:
* Euro floorball cup: Gull 2014/2015

* Euro floorball cup: Gull 2012/2013
* NM: Gull 2006/07, 2012/13
* Seriemester eliteserien 2006/07 og 2011/2012
* 2.-plass i eliteserien 2008/2009 og 2010/2011
* 3.-plass i eliteserien 2002/03 og 2007/2008

## Eksterne lenker
*
Sveiva

**Sveiva** kan blant annet vise til: 
 
* Sveiva Innebandyklubb, norsk innebandyklubb fra Stovner i Oslo. 
* Sveiva (Oslo), vei på Rommen i bydel Stovner i Oslo.
Gunnebo

**Gunnebo** er et tettsted i Västervik kommune i Kalmar län i Småland i Sverige. I 2010 hadde tettstedet 938 innbyggere.

## Referanser
Björkviken

**Björkviken** er et tettsted i Borgholm kommune i Kalmar län på Öland i Sverige. I 2010 hadde tettstedet 208 innbyggere.

## Referanser
Buinsk

**Buinsk** (russisk: Буинск, tatarisk (latinsk): Bua) er en by i Republikken Tatarstan i Russland. Den ligger ved elva Karla (ei sideelv til Svijaga), rundt 100&nbsp;km sørvest for Kazan. Innbyggertall: 19&nbsp;736 (folketelling 2002). Buinsk hadde .

Den ble første gang nevnt i en krønike i 1691. Byrettigheter ble innvilget i 1780.

## Referanser
Laisjevo

**Laisjevo** (russisk: Лаишево, tatarisk (latinsk): Layış) er en by i Republikken Tatarstan i Russland. Den ligger ved bredden av Kujbysjev-reservoaret, rundt 50&nbsp;km sørøst for Kazan. Innbyggertall: 7&nbsp;730 (folketelling 2002), 7&nbsp;067 (folketelling 1989).

Laisjevo fikk bystatus i 2004.

## Eksterne lenker
* Offisielt nettsted for Laisjevo
Narvik ingeniørhøgskole

**Narvik ingeniørhøgskole** var en høgskole for ingeniørutdanning, etablert i Narvik i 1955 under navnet Narvik tekniske skole. Skolen ble i 1994 fusjonert inn i Høgskolen i Narvik.

Skolen endret navn til Narvik ingeniørhøgskole i 1977 og ble i 1994 en del av Høgskolen i Narvik sammen med Sivilingeniørutdanningen i Narvik og Nordland sykepleierhøgskoles filial i Narvik.

Sivilingeniørutdanningen i Narvik ble opprettet i 1990.

## Litteratur
* Thor Johnsen (red.). *Narvik tekniske skole, Narvik ingeniørhøgskole, Høgskolen i Narvik : 40 år 1955-1995*. Høgskolen i Narvik, 1995.
* Ellen Margrethe Julin (red.). ''I spissen for utviklingen : høyere utdanning i Narvik. Høgskolen i Narvik, 2005. ISBN 82-7823-130-3
Henning

**Henning** er et opprinnelig lavtysk mannsnavn avledet av enten *[[Johannes (navn)|Johannes]]* eller *[[Henrik]]*

## Etymologi
Navnet *Henning* har flere opprinnelser. Det er:
* en opprinnelig lavtysk kjæleform av *[[Johannes (navn)|Johannes]]*, som har opprinnelse i *Ioannes* (*Ιωαννης*), en gresk form av hebraiske *Yochanan* og betyr «Gud er nådig».
* en opprinnelig lavtysk variant av *[[Henrik]]*, form av det gammelhøytyske mannsnavnet *Heinrich* eller det middelhøytyske mannsnavnet *Haimirich* som betyr «hjemmets hersker».
Den færøyske formen av navnet er *Henningur*, som har *Henning* som akkusativform.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Henning Podebusk (13??–1388), tysk-dansk drott i Danmark i 1350–1388
* Henning Olsen (1890–1975), norsk skøyteløper
* Henning Engelsen (1918–2005), norsk treskjærer
* Henning Larsen (1925–2013), dansk arkitekt
* Henning Mankell (1948–2015), svensk forfatter og regissør
* Henning Holstad (f. 1951), norsk forretningsmann og politiker (Frp). 
* Henning Sommerro (f. 1952), norsk musiker
* Henning Kvitnes (f. 1958), norsk musiker
* Henning Berg (f. 1969), norsk fotballspiller
* Henning Kraggerud (f. 1973), norsk fiolinist
* Henning Solberg (f. 1973), norsk rallyfører
* Henning Wehn (f. 1974), tysk komiker
* Henning Braaten (f. 1979), norsk skater
* Henning Klungtvedt, (f. 1982) norsk kunstner

## Referanser


## Eksterne lenker
*
Trondheim lærerhøgskole

**Trondheim lærerhøgskole** var en høgskole for lærerutdanning, etablert i Trondheim i 1959 under navnet *Statens lærerskoleklasser i Trondheim*. I 1994 ble skolen fusjonert inn i Høgskolen i Sør-Trøndelag (HiST), som følge av høgskolereformen. Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU).

Etter få år skiftet *Statens lærerskoleklasser i Trondheim* navn til *Trondheim offentlige lærerskole*. Skolen het etterhvert *Trondheim lærerskole*; den fikk høgskolestatus i 1973 og med det navnet *Trondheim lærerhøgskole*.

På Byåsen hadde Åsveien interkommunale skole nettopp fått bygd nye lokaler og Trondheim kommune stilte til disposisjon skolens eldre bygninger i Breidablikkvegen 39. Trondheim lærerhøgskole holdt til på Byåsen fram til 1991. Da flyttet de til Rotvoll nordøst for Trondheim sentrum, og inn i lokalene til det tidligere *Rotvoll asyl*, eller Trondheim psykiatriske sykehus, som det het i 1991.

Den tidligere lærerhøgskolen ble i 2016 Fakultet for lærer- og tolkeutdanning (FLT) ved NTNU. I 2017 ble FLT fusjonert med Program for lærerutdanning (PLU) til Institutt for lærerutdanning ved NTNU. ILU samlet i 2018 lærerutdanningen for trinn 1-13 på campus Kalvskinnet.

## Referanser
Henry Øberg

**Henry Verner Øberg** (født 18. august 1931, død 23. november 2011) var en norsk fotballdommer og medlem av Hamar IL.

Han ledet kamper i 1. divisjon (1964-1981, 145 kamper), cupfinalen 1968, samt internasjonale klubb- og landskamper, inkludert Sommer-OL 1972 og kvalifiseringen til VM i fotball 1974. Av VG utpekt til Årets dommer  1970, 1971 og 1973.

## Referanser
Engelsk (andre betydninger)

**Engelsk** refererer til det engelske språket, men har flere betydninger:

*Engelsk blir benyttet for å beskrive engelskmenn eller objekter fra England, noen ganger også hele Storbritannia.

## Toponymer
*English (Indiana), en by i USA
*English River, flere elver i Nord-Amerika   

## Etternavn
*Alex English, basketballspiller fra USA
*Arthur English  (1919–1995), britisk komiker
*Ellia English, skuespillerinne fra USA
*Johnny English, navnet på en rollefigur og komediefilm fra 2003 spilt av Rowan Atkinson   
*Jon English, engelsk-australsk skuespiller, rockemusiker og komiker, mest kjent i Norge fra TV-serien *[[Mot alle vindar]]*. Serien gikk på svensk TV i 1980 og i reprise flere ganger senere
*Sam English (1908–1967), irsk fotballspiller
*Thomas Dunn English, (1819–1902) politiker fra USA

## Andre betydninger
*Engelsk åpning
*Engelsk horn
*Engelsk litteratur
*Engelsk (skolefag)
*Britisk engelsk
Royal Small Arms Factory

**Royal Small Arms Factory** (RSAF) var en statlig eid britisk fabrikk for produksjon av våpen.

## Historie
Fabrikken ble bygget i Enfield nær slutten av Napoleonskrigen. Tomten ble anskaffet i 1812 og fabrikken var ferdigstilt i 1816. Plassen hadde fordel med både vannkraft for elektrisitet og transport av råmaterialer via elven Lee. Fabrikken ble privatisert i 1984 sammen med flere statlige fabrikker for å bli en del av «Royal Ordnance Plc», som senere ble kjøpt opp av «British Aerospace» (BAe). Fabrikken ble nedlagt i 1988, men noe av arbeidet ble flyttet til andre steder.

## Produksjon
Fabrikken produserte rifler, musketter og sverd for militært bruk ifra 1816.

Våpen laget/designet hos RSAF:

* Brengun lett maskingevær
* Enfield revolver og den senere Enfield No.2 revolver
* Lee-Enfield rifle
* Martini-Henry bakladerrifle
* Modell 1853 Enfield forladerrifle
* Stengun maskinpistol
* Polsten maskinkanon
* Taden maskingevær
* EM-2 automatgevær
* SA80-serie med våpen

## Eksterne lenker
* 
* Royal Small Arms Factory
*  History of Industry in Enfield
* Photos of Enfield Island Village
Falling Down

***Falling Down*** er en amerikansk drama-thriller fra 1993 regissert av Joel Schumacher. Filmen handler om en den arbeidsledige, nyskilte ingeniøren William «Bill» Foster som forsøker å «dra hjem» til sin datters bursdag etter å ha forlatt bilen midt i trafikken i Los Angeles på årets varmeste dag. Mens han trasker gjennom gatene opplever han flere ubehageligheter fra mennesker han kommer i kontakt med. Opplevelsene gir ham en stadig sterkere følelse av fremmedgjorthet, vemmelse og sinne. Etter et mislykket angrep fra en gatebande kommer han i besittelse av flere våpen og disse begynner han å true folk med for å tvinge dem ut av sin vei. Han er fast bestemt til å nå frem til sin datters bursdag, men klarer samtidig ikke se hvor skremmende hans oppførsel er blitt for andre.

Filmens tittel refererer til Fosters mentale kollaps, den er hentet fra sangen «London Bridge is Falling Down»: Detektiv Martin Prendergasts kone insisterer gjennom hele filmen at hun og hennes man skal pensjonere seg og dra til Lake Havasu City, Arizona, hvor den gamle London Bridge ble flyttet. En snøkule som Foster kjøper som gave til sin datter spiller også melodien til den velkjente sangen.

## Medvirkende
* Michael Douglas – William «Bill» Foster/D-Fens
* Robert Duvall – Detektiv Martin Prendergast
* Barbara Hershey – Elizabeth «Beth» Travino
* Tuesday Weld – Amanda Prendergast
* Rachel Ticotin – Detektiv Sandra Torres 
* Frederic Forrest – Nick, våpenbutikkeier
* Raymond J. Barry – Kaptein Yardley

## Om filmen

### Popularitet og økonomi
*Falling Down* ble en moderat suksess i USA, hvor den innbrakte $40,9 millioner. Den havnet på en 37-plass over de mest innbringende filmene i USA i 1993.

Produksjonskostnadene var på mellom $25 og $30 millioner.

### Anmelderne
Den ble forholdsvis godt mottatt av anmelderne, noe som gjenspeiles i at den har fått 74 % på Rotten Tomatoes. Roger Ebert, som ga filmen 3 av 4 stjerner og skrev om karakteren William «D-Fens» Foster: «Det som er fascinernde med Douglas' figur, såvel skrevet som utspilt, er kjernen av tristhet i sjelen hans. Allerede når vi møter ham, har han gått over grensen. Men det er ikke noe oppløftende i hans utbrudd, ingen frigjøring. Han virker trett og forvirret, og i hans handlinger følger han ubevisst manuskript som han har lært av filmer, eller fra nyhetene, hvor andre frustrerte mislykkede slipper ut frustrasjonen sin på uskyldige tilskuere.» Leonard Maltin gav den 2,5 av 4 stjerner.

## Priser og nominasjoner
* 1993 Camerimage, nominert til Golden Frog
* 1993 Cannes filmfestival, nominert til Gullpalmen
* 1994 Edgar Award, vant for beste originalmanus (Ebbe Roe Smith).

## Referanser


## Eksterne lenker
*
Zeth Höglund

Carl **Zeth** Konstantin **Höglund** (kjent som *Zäta Höglund*, født 29. april 1884 i Göteborg, død 13. august 1956 i Stockholm) var en svensk politiker (kommunist og sosialdemokrat). Höglund var riksdagsmedlem (andrekammeret) i periodene 1915–1917 og 1929–1940, sjefredaktør for *[[Social-Demokraten (Sverige)|Social-Demokraten]]* 1936–1940 samt finansborgerråd i Stockholm 1940–1950.

## Liv og virke
1905 ble et hendelsesrikt år for den unge Höglund. Sommeren 1905 krevde Norge å få bli selvstendig fra Sverige. I begynnelsen ville deler av det svenske politiske etablissementet ikke akseptere dette og forberede seg på å gå til krig mot Norge for att bevare unionen. Zeth Höglund skrev da manifestet *[[Ned med vapnen!]]* der han fordømte det han betegnet som borgerskapets krigsplaner oppfordret soldatene &ndash; den svenska arbeiderklasseungdommen &ndash; å nekte å gå til krig. Indirekte mente Höglund også at våpnene heller burde rettes mot det svenska borgerskapet, altså en revolusjon. På grunn av *Ned med vapnen!* ble Höglund dømt til seks måneders fengsel i Malmö. 

I 1915 ble Höglund igjen dømt til fengsel, også nå for sin antimilitarisme, denne gangen i forbindelse med utbruddet av første verdenskrig. I løpet av oppholdet på Långholmens fängelse skrev han dikt som ble utgitt på Frams forlag i 1918 med tittelen *Bläck och blod*.

Höglund var den fremste av lederne i den marxistiske gruppen som ble ekskludert av Sveriges socialdemokratiska arbetareparti i 1917 og var med på å danne Sveriges socialdemokratiska vänsterparti, som skulle bli Sveriges første kommunistiske parti, og i en periode medlem av Komintern. Höglund, en god venn av Lenin, var det nya partiets førsta partileder i perioden 1917&ndash;1924. Höglund hyllet Lenin og oktoberrevolusjonen, men skulle senere fordømme stalinismen og den videre utviklingen i Sovjetunionen (dette framgår tydelig for eksempel i hans ledere i *[[Social-Demokraten]]* i forbindelse med offentliggjøringen av Molotov–Ribbentrop-pakten). 

Etter å ha blitt utestengt fra SKP i 1924 grunnla Höglund et eget kommunistparti. Etter Hjalmar Brantings død i 1926 gikk Höglund imidlertid tilbake til sosialdemokratene, selv om han fortsatt anså seg som kommunist. Dette var grunnen til at Höglund aldri fikk noen tunge rikspolitiske verv for sosialdemokratene. Han var likevel finansborgarråd (finansbyråd) i Stockholm i mange år.

Zeth Höglund ligger begravet på Skogskyrkogården i Stockholm, uten gravsten.

## Bildegalleri

Fil:Zeth Höglund 1902 Student.jpeg|Zeth Höglund som student i 1902.
Fil:Zeth talar.jpg|Zeth Höglund taler i revolusjonsåret 1917.
Fil:Höglund Larsson Andersson.jpg|En pause i debattene: Zeth Höglund, Yngve Larsson og Carl Albert Andersson, trolig sent på 1940-tallet.


## Referanser


## Eksterne lenker
*
Sosialhøgskolen i Trondheim

**Sosialhøgskolen i Trondheim** var en høgskole for sosionomutdanning, etablert i Trondheim i januar 1962 som Sosialskolen i Trondheim. Skolen begynte undervisning i september 1962. Første kull hadde 25 studenter, og det krevdes bestått opptaksprøve for opptak ved skolen. De første årene varte utdannelsen i to og et halvt år, og det var fokus på praktisk øvelse for studentene.

Skolen fikk høgskolestatus i 1968, og hadde lokaler i Lade gård. I 1989 startet man barnevernspedagogisk utdanning ved skolen. Den fikk da to linjer: sosiallinjen og barnevernslinjen.

I 1994 ble skolen fusjonert inn i Høgskolen i Sør-Trøndelag (HiST), og da HiST gikk inn i Norges teknisk-naturvitenskapelige universitet (NTNU) fra 1. januar 2016, ble fagene videreført i Fakultet for helse- og sosialvitenskap.

Skolens første rektor var Lilian Bye, som besatt stillingen fra 1962 til og med 1973.

## Referanser
Adolf Indrebø

**Adolf Oliverson Indrebø** (1884–1942) var en norsk offentlig tjenestemann og politiker (Ap). Han var forsvarsminister i 1935 og finansminister 1935-36.

Indrebøs yrkeskarriere starta som offiser og lærer på landbruksskole. Etter at han flytta til Oslo i 1909, hadde han ulike stillinger i kommunen. Han endte etter hvert opp som direktør i reinholdsverket og seinere som generaldirektør i Oslo Lysverker.

Indrebø var medlem av Oslo bystyre fra 1917 til 1934. Han var ordfører 1929–31, og var da også den som la ned grunnsteinen for Oslo rådhus. Arbeiderpartiet ønsket på den tiden republikk, og Indrebø unnlot å invitere kong Håkon til grunnsteinsnedleggelsen. Kongen kjøpte da billett på egen regning, og bivånet seremonien fra første rad. 

I 1935 blei han finansminister i Johan Nygaardsvolds regjering. En kort periode var han også forsvarsminister.

Indrebø var ei tid formann i Sosialdemokratisk studentforening og varaformann i Bondeungdomslaget i Oslo. Han var også formann i Arbeiderpartiets by- og herredslag.

## Referanser


## Kilder
* Biografi hos Norsk samfunnsvitenskapelig datatjeneste

## Eksterne lenker
* 
*
Befolkningseksplosjon

**Befolkningseksplosjon** er en akselerert vekst i befolkningen når forholdene ligger til rette for det. Mens tallrekken er lineær: 1-2-3-4 osv., vokser naturen i sprang: 2-4-8-16-32 osv. Den britiske presten Thomas Robert Malthus (1766–1834) utga i 1798 *An Essay on the Principle of Population* der han fremla sin teori om at befolkningen øker raskere enn tilgang på mat. Malthus skapte betydelig debatt og ble en del av liberalistisk sosialøkonomi. Han konkluderte med at den daværende forsorgsstønad for arbeidsledige virket mot sin hensikt, fordi den førte til ytterligere økning av folketallet. Hjelpetiltaket ble derfor opphevet av fattighjelpsreformen i 1834, og ordningen med arbeidshus gjeninnført; her var forholdene kummerlige.Befolkningspolitikken og vekstens grenser

Egypts befolkning vokser med eksplosiv fart. I 2024 anslo FN folketallet i Egypt til over 116.500.000. 33% er yngre enn 14 år. FN advarer om at Egypt i 2050 kan ha et innbyggertall på 150 millioner, vokst til 200 millioner i 2100.

Jordens befolkning talte trolig en milliard sommeren 1804, og hadde doblet seg først i 1927. Men fra 1970 tok det bare rundt 50 år å doble klodens befolkning, fra fire til åtte milliarder. I 1970 fødte hver kvinne på Jorden gjennomsnittlig fem barn.Øyvind Holen: Befolkningseksplosjonen som forsvant, *[[Dagens Næringsliv]]*, 12. september 2025 I 1952 ble problemet i høyeste grad tatt på alvor: «*Ikke noe hjelpeprogram kan unnlate å beskjeftige seg med befolknings-økingen. Tilveksten skjer med en slik eksplosiv fart at den forlengst har passert det stadium hvor [[jordbruk]]et...er i stand til å underholde befolkningen. Og farten øker stadig. I [[Asia]] er 40% av befolkningen under 15 år...det varsler om kommende akselerering i tilveksten, og utbygging av helsevesenet vil bidrag til at [[dødelighet]]en går ned...I 1915 hadde [[Java]] en befolkning på 4,5 millioner, i [[1880]] 20 millioner, i [[1930]] 41 millioner, og i dag* [dvs. 1952] *er det 53 millioner*.»«Har vi medansvar? Underutviklede land og De forente nasjoner» (s. 10), utgitt av Norsk samband for De forente nasjoner i samarbeid med Chr. Michelsens Institutt m.fl., Arbeidernes Aktietrykkeri, Oslo 1952

Som mottrekk innførte Kina ettbarnspolitikk, mens delstaten Kerala i India gikk inn for tobarnspolitikk.

Andelen som anser befolkningsveksten som en global katastrofe, har minket fra 80% i 2017 til 70% i 2025, og bare 23 % anser problemet som noe som krever øyeblikkelige tiltak, sammenlignet med en tredjedel av de spurte i 2017.Where does population rank? Men veksten er høy sør for Sahara, i Afghanistan og Jemen, og det ser ut til å bli 9,7 milliarder jordboere i 2050 og 10,3 milliarder i 2084 - selv om Kina i 2025 så seg nødt til å innføre barnetrygd, i håp om å få opp sine fødselstall. I dagens Mexico er fødselstallet sunket, så hver kvinne i gjennomsnitt får 1,9 barn;Øyvind Holen: «Befolkningseksplosjonen som forsvant» og i Argentina vil unge heller ha husdyr enn barn.«As more Argentines go childless...», ''Independent

## Referanser


## Eksterne lenker
*  Intervju om befolkningseksplosjonen, NRK
Liste over episoder av Ben 10

Dette er en liste over Ben 10-episoder. Episode 1-29 og episode 31-37 er gitt ut på DVD i Norge.

## Sesong 1: 2006

## Sesong 2: 2007

## Sesong 3: 2007

## Sesong 4: 2008
Springfield M1903

**Springfield M1903** er et repetergevær med sylinderlås fra USA.

## Historie
Riflen ble utviklet og produsert av det nasjonale arsenalet Springfield Armory i Massachusetts. M1903 bygger på konstruksjon fra Mauser og var opprinnelig i kaliber .30-03 Springfield. De første riflene ble levert til hæren i 1903, men allerede i 1906 ble en ny patron utviklet for våpenet. Kaliber .30-06 Springfield ble standard-ammunisjon for USAs militære styrker frem til etter den andre verdenskrigen.

## Bruk
M1903 riflen var standardgevær for amerikanske soldater under den første verdenskrigen og helt frem til 1936, da det skulle avløses av det nye halvautomatiske M1 Garand. Siden det var visse produksjonsproblem med dette nye våpenet, ble M1903 også mye brukt under den andre verdenskrigen, særlig i Stillehavskrigen. Både under andre verdenskrigen og under Koreakrigen var en variant av M1903 brukt som skarpskyttergevær.

## Eksterne lenker
* 
* M1903.com
* SniperCountry.com article on the M1903
* Springfield M1903 at Modern Firearms 
* FM 23-10 Basic Field Manual: U.S. Rifle Caliber .30, M1903, 20 September 1943
Navnebeskyttelsen Norge

**Navnebeskyttelsen Norge** er en interesseorganisasjon som arbeider for en lovendring knyttet til lov om stadnamn, slik at endringer av gårds- og bruksnavn ikke kan skje uten grunneiers samtykke.

Organisasjonen ble stiftet på Toten 22. april 2008.

## Referanser


## Eksterne lenker
* 900 gardsnavnklager, Nationen, 23. april 2008
* Vil tvinge Hveem til å hete Kvem, Nationen, 23. april 2008
* Engasjerer advokat i navnesak, Oppland Arbeiderblad, 17. januar 2008
Mercuri Urval International

**Mercuri Urval** **International** er et internasjonalt konsulentselskap innen strategi, ledelse og utvelgelse. Selskapet ble dannet i Sverige i 1967, som et rent rekrutteringsfirma, og har i dag over 800 konsulenter i 24 land.  Mercuri Urval ble startet opp i Norge i 1977 av Henning  Døscher med en enkelt konsulent, og vokste raskt til en av de betydeligste aktørene på det norske rekrutteringsmarkedet. 

## Eksterne lenker
*
Andreas Morisbak

**Andreas Morisbak** (født 19. mai 1940 i Vefsn) er en norsk, tidligere fotballspiller og fotballtrener.

Morisbak ble født i Vefsn, men flyttet med familien til Børsa som barn. Der spilte han for klubbene Børsa og Orkanger Idrettsforening. Morisbak ble kjent etter overgangen til Lyn (1960–1971, 221 kamper, fem scoringer) der han var kaptein for laget som vant 1. divisjon fotball for herrer 1968 og norgesmesterskapet i fotball for herrer 1968 (doublelaget). Morisbak spilte for Norges herrelandslag i fotball (tre kamper, ingen scoringer). Senere var han trener for Lyn (1972–1974), en kort periode for Viking FK (1983), samt assisterende trener for Norges herrelandslag i fotball under Tord Grip (1987–1988).

Han er utdannet lærer og har hovedfag i idrett fra Norges idrettshøgskole. Han har vært fast ansatt i Norges Fotballforbund (NFF), tidvis med ansvar for aldersbestemte landslag, siden som utviklingsleder (1975-2006). 

Morisbak er æresmedlem i Lyn og ble i 2025 tildelt NFFs gullmerke. Han er far til fotballspilleren Sven Morisbak.

## Utgivelser
* *Ferdighetsutvikling i fotball, handlingsvalg og handling* (2002).  Med Aksel Bergo, Pål Arne Johansen og Øyvind Larsen
* *Fotball er gøy, fotballaktivitet for aktivitetsledere* (1987)
* *Ungdomsfotball, planlegging av god fotballopplæring* (1988).  Med Drejer og Skarsfjord.
* *God fotballferdighet, lær taktikk, teknikk* (1986).  Med Sverre Dreier og Terje Skarsfjord

## Referanser


## Eksterne lenker
*
Kongekrabber

* Kurile kongekrabbe
* California kongekrabbe
* rød kongekrabbe
* blå kongekrabbe
* hornet kongekrabbe

**Kongekrabber** eller **paralithoder** (*Paralithodes*) er ei slekt i familien trollkreps (Lithodidae) som inkluderer fem arter. De tilhører gruppen med tifotkrepser (Decapoda) og er storkrepser (Malacostraca).

Kongekrabber finnes ikke naturlig i Norge, men rød kongekrabbe (*Paralithodes camtschaticus*) ble introdusert til Murmanskfjorden av russerne på 1960-tallet og har siden spredt seg til kysten av Finnmark. I dag gir den et viktig bidrag til fiskerinæringen i Nord-Norge.

## Fotogalleri

Fil:P brevipes.jpg|Kurile kongekrabbe*P. brevipes*
Fil:Paralithodes californiensis 2.jpg|California kongekrabbe*P. californiensis*
Fil:Spider crab.jpg|rød kongekrabbe*P. camtschaticus*
Fil:Paralithodes platypus (Blue king crab).jpg|blå kongekrabbe*P. platypus*
Fil:Spiny king crab.jpg|hornet kongekrabbe*P. rathbuni*


## Referanser


## Eksterne lenker
*
Leninogorsk

:*Leninogorsk er også et tidligere navn på byen [[Ridder (Kasakhstan)|Ridder]] i Kasakhstan.*

**Leninogorsk** (russisk: Лениного́рск) er en by i Republikken Tatarstan i Russland. Den ligger rundt 250&nbsp;km sørøst for Kazan. Innbyggertall: 65&nbsp;592 (folketelling 2002).

Den ble grunnlagt i 1948. Bystatus ble gitt i 1955.

## Referanser


## Eksterne lenker
*
Jelabuga

**Jelabuga** (russisk: Ела́буга, tatarisk (kyrillisk): Алабуга, tatarisk (latinsk): *Alabuğa*), også skrevet **Alabuga** eller **Elabuga**, er en by i Republikken Tatarstan i Russland. Den ligger ved elva Kama, rundt 190&nbsp;km øst for Kazan. Innbyggertall: 68&nbsp;663 (folketelling 2002).

Bosetningens historie går tilbake til 1000-tallet, da en Volga-Bulgarsk grenseborg ble bygget på stedet. Borgen ble senere forlatt, og restene av den er i dag kjent som *Şaytan qalası* (dvs. Satans borg eller Djeveltårnet).

På andre halvdel av 1500-tallet ble en russisk landsby grunnlagt på samme sted. Byen er i dag kjent for sin oljeindustri.


Fil:Elabuga ul kazanskaya.jpg|Kazanskajagata i Jelabuga.
Fil:Devil tower.jpg|Djeveltårnet (Şaytan qalası).


## Kjente personer fra Jelabuga
* Ivan Sjisjkin &ndash; maler.
* Marina Tsvetajeva &ndash; dikter.

## Referanser


## Eksterne lenker
* 
* Nettsted om Jelabuga (russisk)
Bruce McGill

**Bruce Travis McGill** (født 1950) er en amerikansk skuespiller.

Bruce McGill spilte den lure flypiloten Jack Dalton i *[[MacGyver]]*. Første gang han dukket opp var i *MacGyver* sesong 2. Den episoden heter «Jack of Lies», der MacGyver (Richard Dean Anderson) må hjelpe Jack å redde en gammel venn som blir holdt fanget i Mellom-Amerika.

I 2017 hadde McGill en gjesterolle, som en krigsveteran fra Vietnamkrigen, i TV-serien NCIS https://tvline.com/2017/02/24/ncis-season-14-bruce-mcgill-vietnam-vet/

## Filmografi (utvalg)
* 2015 – *[[Run All Night]]*
* 2009 – *[[Lincoln (film)|Lincoln]]*
* 2009 – *[[Law Abiding Citizen]]*
* 2008 – *[[W.]]*
* 2008 – *[[Vantage Point]]*
* 2007 – *[[The Lookout]]*
* 2005 – *[[Elizabethtown]]*
* 2004 – *[[Collateral]]*
* 2003 – *[[Matchstick Men]]*
* 2003 – *[[Runaway Jury]]*
* 2002 – *[[Det absolutte mareritt (film)|Det absolutte mareritt]]*
* 2001 – *[[Exit Wounds]]*
* 1999 – *[[The Insider]]*
* 1992 – *[[Min kule fetter Vinny]]*
* 1983 – *[[Silkwood]]*
* 1981 – *[[The Hand]]*
* 1978 – *[[Deltagjengen]]*

## Referanser


## Eksterne lenker
*
Aktør-nettverksteori

**Aktør-nettverksteori** (**ANT** eller **Actor-network theory**) er en teoretisk tilnærming til samfunnsvitenskap som forsøker å beskrive hvordan aktører i et samfunn oppfører seg og påvirker hverandre. Den ble utviklet gjennom arbeidet til flere forskere, blant annet Bruno Latour, Michel Callon og John Law. ANT er mest kjent for at den ikke skiller mellom ikke-menneskelige og menneskelige aktører i et nettverk.

Den grunnleggende tanken er at man kan identifisere nettverk av aktører i samfunnet, der alle aktørene påvirker nettverket og andre aktører i større eller mindre grad, men samtidig også selv blir påvirket. Fordi ANT ikke skiller mellom mennesker og ikke-mennesker er teorien godt egnet til å beskrive sosio-tekniske nettverk og systemer.

To av de viktigste begrepene som benyttes i ANT er *inskripsjon* (inscription) og *oversettelse* (translation). En inskripsjon refererer til hvordan et teknisk objekt skaper et bruksmønster, altså hvordan objektet legger til rette for at det skal brukes på en bestemt måte. Et objekt med sterk inskripsjon vil tvinge brukeren til å følge et gitt mønster, mens en svak inskripsjon vil åpne for at objektet kan brukes på andre måter enn skaperen planla. En oversettelse kan forklares som det å skape en inskripsjon, med det formål å føre (align) objektet eller nettverket objektet er i mot et bestemt mål.

Et nokså kjent eksempel på hvordan et aktør-nettverk kan fungere er gitt av Latour. Han beskriver en hotelldirektør som ønsker at gjestene skal huske å levere fra seg nøklene før de forlater hotellet. Først setter han opp et skilt bak resepsjonsdisken, den første oversettelsen og inskripsjonen, der det står nettopp dette. Denne inskripsjonen er ikke sterk nok, og gjestene gjør ikke som han ønsker. Neste oversettelse er å henge en metallklump på nøkkelen, og ved å gradvis øke vekten på klumpen husker til slutt gjestene å levere fra seg nøklene når de drar. Dermed, gjennom en serie oversettelser, gjør direktøren inskripsjonen i nettverket så sterk at han når sin målsetning.

## Eksterne lenker
* John Laws actor-network theory ressursside
* Martin Ryders samling av andre forskeres oppfatning
Mamadysj

**Mamadysj** (russisk: Мамадыш, tatarisk (latinsk): *Mamadış*) er en by i Republikken Tatarstan i Russland. Den ligger ved elva Vjatka, rundt 140&nbsp;km øst for Kazan. Innbyggertall: 13&nbsp;509 (folketelling 2002), 11&nbsp;835 (folketelling 1989).

Den var opprinnelig en tatar-landsby. På 1600-tallet begynte russiske nybyggere å bosette seg i området. Den fikk byrettigheter i 1781.

## Referanser
Kaleidoskop

:*[[Kaleidoskop (andre betydninger)|Kaleidoskop]] er også navn på flere [[tidsskrift]]er og andre fenomener i inn- og utland.*

**Kaleidoskopet** er et optisk instrument og et leketøy. Det besto opprinnelig av en spesielt konstruert speildel og et større antall fargede biter av tre eller plast. Nyere varianter gir samme type effekt, men er annerledes utformet.

Speilene er spesielt tilskåret og tilpasset slik at en ser et heksagon ved å titte i den ene enden. De fargede bitene kan ristes på slik at de sprer seg i stadig nye mønstre. Et felt av skopet viser egentlig bare en vinkel på 60 grader i den andre enden. På grunn av speileffektene vil en se en snøkrystallformet sekstakket stjerne.

## Eksterne lenker
* Video fra et Kaleidoskop